Wiskunde-in-Aksie en Wetenskap-in-Aksie 2018 – SAAWK
Wiskunde-in-Aksie en Wetenskap-in-Aksie 2018
Die nasionale Wiskunde-in-Aksieprojek is reeds die afgelope vier jaar aangebied en die Wetenskap-in-Aksie is in 2017 geloods. Klik hier om die verslag van die afgelope jaar se aktiwiteite te lees.
Die hoofdoel is om in 2018 aan die leerders in graad 6 en graad 7 weer ‘n geleentheid te bied om in Wiskunde sowel as in Wetenskap, aan die projek deel te neem. Dit bied ook aan die onderwysers die geleentheid om die inhoud van vorige jare se vraestelle in hul onderrig te benut en so ook probleemoplossend met die leerstof om te gaan. Klik hier vir vorige vraestelle.
Toetsdatums en vraestelle:
Die Wiskunde-in-Aksie en Wetenskap-in-Aksie vir 2018 vind weer nasionaal plaas.
Die leerders skryf die Wiskunde-vraestel op Maandag 6 Augustus 2018 en die Wetenskap-vraestel op Dinsdag 7 Augustus 2018 by hulle eie skool.
Dit vind vanjaar in Augustus plaas, sodat dit nie met die eksamens bots nie en ook nadat die grootste gedeelte van die onderskeie sillabusse afgehandel is.
Die vraestel bestaan uit 40 meervoudige keusevrae met twee of drie ‘oop vrae’ om tussen die uitblinkers in elke provinsie te onderskei.
Die standaard van die vraestelle word aangepas, sodat dit ruimte vir die gemiddelde leerder bied om wél sukses te beleef, maar met voldoende uitdagende vrae om tussen toppresteerders te onderskei.
Die 30 leerders wat die beste in Wiskunde en/of Wetenskap in elke streek gevaar het, word daarna na ‘n verrykende Pretdag genooi.
Die Pretdae vind gedurende September en begin Oktober 2018 in die verskillende streke plaas: Pretoria (UP); Johannesburg (UJ); Potchefstroom (NWU); Bloemfontein (UV); Stellenbosch (US) en Port Elizabeth (NMMU). Meer inligting hieroor sal later verskaf word.
1ste plek – R750
2de plek – R500
3de plek – R250
Die beste graad 6-leerder in elke vak in elke streek wat nie onder die topdrie is nie, ontvang R200.
Alle graad 6- en graad 7-leerders word genooi om deel te neem.
Deelnemers in graad 6 en graad 7 skryf dieselfde vraestelle en ontvang ‘n sertifikaat van deelname. Daar is géén voorbereiding daarvoor nodig nie.
Inskrywingsgeld beloop R50 per leerder per vak.
Die leerders skryf die vraestelle by die onderskeie skole op die volgende dae: Wiskunde op Maandag 6 Augustus 2018 van 14:00-15:15 en Wetenskap op Dinsdag 7 Augustus 2018 van 14:00-15:15
Die eenmalige inbetalingsbewys van al die leerders moet aan die Akademiekantoor per e-pos gestuur word na akademie@akademie.co.za of na nellie@akademie.co.za of faks na 012-001-8787 om ons te bereik nie later nie as Vrydag 29 Junie 2018.
Sluitingsdatum vir inskrywing en betaling van inskrywingsgeld 29 Junie 2018
Lees ons brief aan skole hier vir meer inligting en belangrike datums. Klik hier vir die brief in Engels.
Klik hier om die inskrywingsvorm in Excel formaat af te laai of hier vir die vorm in PDF.
Klik hier vir die vorige vraestelle (2016, 2015 en 2014).
Kontak NELLIE ENGELBRECHT by nellie@akademie.co.za of Tel: 086-133-3786 vir meer inligting:
⟵Dawie Roodt gesels oor die begroting
Kollokwium: Politieke Wetenskap⟶
Vers & Kapittel Boek Bekendstelling
Politieke Wetenskap Kollokwium
Jan H Maraisprys Oorhandiging Pretoria